**Informationsskrivelse.** Sommer 2023

**Nyt om personalet.**

Det er med stor glæde jeg kan oplyse, at afdelingen har fået ny ejendomsmester.

Den 1. juli er Anja Kirkeby Repstock startet som ejendomsmester i AB Vest/VA 6 Vest og Toften.

Anja har tidligere været ejendomsmester i 8 år i AB Syd og er, efter 1 års afstikker uden for den almene branche, tilbage i BO-VEST.

Anja vil så, sammen med førstemand Michael Andreetto står for den daglige ledelse af afdelingerne.

Jeg håber I vil tage godt mod Anja.

Kim Milton, Områdechef, BO-VEST

**Lidt info fra driften.**

Sommeren er over os, og de høje temperaturer får affaldscontainerne til at lugte fælt – varmen fremskynder forrådnelsesprocessen i madcontainerne. Driften sørger for at containerne bliver renset, men der er et par ting som beboerne kan hjælpe med, for at mindske de ubehagelige lugte.

* Dryp madaffaldet godt af, inden det smides ud.
* Luk madaffaldsposen med dobbeltknude, og undgå at overfylde posen. Hellere flere mindre fyldte poser, end få overfyldte.
* Undgå at posen rives i stykker når den smides ud, ved at lægge den forsigtigt i beholderen.
* Luk låget ordentligt på affaldscontaineren.

I efteråret bliver boligerne langs Egelundsvej plaget af løvfald fra de store og mange træer. Driften vil sørge for, at de ramte boliger får renset tagrenderne løbende, så de ikke stopper til. Beboere behøver ikke at være hjemme under arbejdet, da driften tilgår boligerne fra taget. Arbejdet påbegyndes i september måned.

Der er desværre et par beboere som har haft uheldige og kedelige oplevelser med indbrud i køretøjer. Driften opfordrer derfor alle som oplever mistænkelige eller utrygge forhold, til at melde det til Politiet ved at ringe 114. Jo flere der informerer politiet, des hurtigere rykker de ud.

Driften ønsker alle en god sommer.

Med venlig hilsen

Ejendomskontoret